ঝিগ-শাগ-পা-ত্শে-ব্র্তান-র্দো-র্জে
ঝিগ-শাগ-পা-ত্শে-ব্র্তান-র্দো-র্জে গ্ত্সাং অঞ্চল শাসনকারী রিং-স্পুংস-পা রাজবংশের সঙ্গে সম্পর্কিত ছিলেন। প্রথম জীবনে তিনি রিং-স্পুংস-পা রাজবংশের হয়ে কর-সংগ্রাহকের কাজ করেন। ১৫৪৮ খ্রিষ্টাব্দে সামরিকদিক থেকে গুরুত্বপূর্ণ সাম-গ্রুব-ত্সে দুর্গের অধিপতি হিসেবে তাঁকে নিয়োগ করা হয়। দুর্গাধিপতি হওয়ার কয়েক বছরের মধ্যে তিনি রিং-স্পুংস-পা রাজবংশের বিরুদ্ধে ষড়যন্ত্র শুরু করেন। ১৫৫৭ খ্রিষ্টাব্দে তিনি ঐ রাজবংশের বিরুদ্ধে বিদ্রোহ করেন। ১৫৬৫ খ্রিষ্টাব্দে তিনি পানাম ল্হুনদ্রুপ ক্যুংত্সে অবরোধ করে অধিকার করলে কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পা উভয় পক্ষের মধ্যে মধ্যস্থতা করেন। কিন্তু ১৫৬৬ খ্রিষ্টাব্দে ন্যাংতোদ অঞ্চলে এক নতুন যুদ্ধের সূচনা হলে কুন-ম্খ্যেন-পাদ-মা-দ্কার-পোর মধ্যস্থতায় ঙ্গা-দ্বাং-'জিগ্স-মেদ-গ্রাগ্স-পা সমগ্র পানাম অঞ্চলটি ঝিগ-শাগ-পা-ত্শে-ব্র্তান-র্দো-র্জেকে সমর্পণ করে দিতে সম্মত হন। এরফলে রিং-স্পুংস-পা রাজবংশের প্রভাব মধ্য তিব্বত থেকে অন্তর্হিত হয়।
উসমানীয়-সৌদি যুদ্ধ
তবে ওয়াহাবি রাষ্ট্র পুরোপুরো ধ্বংস হতে ১৮১৮ সাল পর্যন্ত সময় লেগে যায়। এসময় তাদের নেতারা আত্মসমর্পণ করে। মুহাম্মদ আলি পাশার পুত্র ইবরাহিম পাশা ১৮১৭ সালে অভিযানে আসেন। বিভিন্ন আরব গোত্রের সাথে কূটনৈতিক ও উপহারের মাধ্যমে সমর্থন আদায় করে তিনি মধ্য আরবের দিকে অগ্রসর হন। ১৮১৮ সালের এপ্রিলে তারা দিরিয়া পৌছান। ওয়াহাবিদের আত্মসমর্পণ করতে সেপ্টেম্বর নাগাদ সময় লেগে যায়। বন্দী সৌদি রাষ্ট্রের প্রধান আবদুল্লাহ বিন সৌদকে কনস্টান্টিনোপল পাঠানো হয়।